Y-kromosomin N-haploryhmän levinneisyysalue ja esiintymistaajuus.
**Haploryhmä N** (**N-M231**, "Niilo") on ihmisen Y-kromosomin haplotyyppi, joka on yleinen Pohjois-Euraasiassa. Isälinjan haploryhmän tyyppi N on yleinen suomensukuisilla kansoilla.
Muualla maailmassa tyyppiä N tavataan erityisesti pohjois-Venäjällä muun muassa jakuuteilla. Tutkijat olettavat tyypin N kehittyneen Kaakkois-Aasiassa ja levinneen sieltä pohjoiseen, josta länteen.
Suomalaisille ominainen N:n alatyyppi on **N1a1a** (N-M178).

Määrittely
----------

Isälinjan Y-kromosomin haplotyypin N määrittää Y-kromosomin SNP M231. Myös b2/b3 deleetio Y-kromosomin AZFc-alueella on tyypillistä N-haploryhmälle. Tämä deleetio on kuitenkin syntynyt itsenäisesti neljä eri kertaa, eikä sitä siksi tule pitää uniikkina haploryhmän polveutumista kuvaavana tuntomerkkinä.

Alkuperä
--------

Isälinjan haploryhmän N:n leviämäinen Kaakkois-Aasiasta Suomeen.
Haploryhmä N polveutuu haploryhmästä NO. Sitä pidetään suhteellisen nuorena, ja se on levinnyt Pohjois-Euraasiaan viime jääkauden jälkeen. Markkeria kantavat miehet ilmeisesti siirtyivät pohjoiseen kohti ilmaston lämmetessä holoseenikaudella. N-haploryhmän puuttuminen Amerikan intiaaneilla viittaa siihen, että heidän levittäytymisensä Aasiaan tapahtui Beringinsalmen syntymisen jälkeen. Haploryhmän on esitetty syntyneen Kaakkois-Aasiassa 15 000–20 000 vuotta sitten ja levinneen sitten vastapäivään nykyisen Mongolian ja Pohjois-Kiinan alueelta Koillis-Eurooppaan saakka. N1c syntyi ehkä 12 000–8 000 vuotta sitten.

Levinneisyys
------------

Haploryhmä N:llä on laaja maantieteellinen levinneisyys kautta koko Pohjois-Euraasian, ja sitä on tavattu satunnaisesti eteläisemmiltäkin alueilta kuten Kaakkois-Aasiasta, Nepalista, Lähi-idästä ja Etelä-Euroopasta. Suurimmat esiintymistaajuudet on löydetty Pohjois-Euroopan suomensukuisilta ja balttilaisilta kansoilta, Länsi-Siperian obinugrilaisilta ja pohjoisen samojedeilta sekä Siperian turkinsukuisia kieliä puhuvilta jakuuteilta. Korkeimmillaan taajuus voi olla 75 %:n luokkaa. Venäläisillä haploryhmän taajuus on 10–20 %:n luokkaa.

Alaryhmät
---------

Isälinjan haploryhmän N alaryhmät. N\* esiintyy kaakkois-Aasiassa, joten N:n oletetaan saaneen alkunsa siellä.
Isälinjan haploryhmien C, D, N ja O esiintyminen Etelä- ja Itä-Aasiassa.

N1c1 haploryhmä (SNP M178+) on laajalti levinnyt Itämeren, Volgan, Uralin ja Siperian alueille. 

Alaryhmä N1c1-L1026 N-ryhmästä eurooppalaisin ja mahdollinen muodostumispaikka on Uralilta länteen.

Oletettavin alkuperä alaryhmälle L708+ on Siperia.

Alaryhmä N1c1-L550 on levinnyt Etelä-Baltian alueelle, Skandinaviaan, Pyreneiden niemimaalle ja Britteinsaarille.

Alhaisina tiheyksinä (<1%) haploryhmää N1c1 tavataan alkuperäisenä Espanjassa, Portugalissa, Saksassa ja Britteinsaarilla.

Suomessa yleisintä haploryhmää N1c1:tä on Euroopassa 5 pääalaryhmää:

1) Pohjoiseurooppalainen (Z1936+,Z1935+)

2) Pohjoisbaltilainen (VL29+,L1022+)

3) Eteläbaltilainen (L550+,L1025+)

4) Skandinaavinen II (L550+,L1025-)

5) Ugrilainen (Z1936+,L1034+)

Sukupuu
-------

  

Vuosien 2015–2016 tietämykseen pohjautuva isälinjan haploryhmän N sukupuu.

* **NO-M214**
	+ **N-M231** Haploryhmä N, "Niilo"
		- **N1a-P189.2/N5-B482/-**
		- **-/N1'4-B481/-**
			* **-/N4-F2930/N2-F2930** 
				+ **-/N4a-CTS39/N2b-F2569** [ISOGG N1b-L732 is a subclade]
				+ **-/N4b-B486/N2a-F830**
			* **N1c-L729/N1'2'3-L729/N1-F1206**
				+ **N1c1-M46/N3-Tat/N1b-M46** [formerly N3-Tat/M46 or N1c-Tat/M46] 14000-6000 v vanha
					- **N1c1a-M178/-/-** 10000-8000 v vanha
						* **-/-/N1b1a-F3331**
							+ **-/N3c-B496/-**
							+ **-/N3a'b-B508/-**
								- **-/N3b-B187/-**
								- **N1c1a1-L708/N3a-L708/N1b1a1-F4325**
									* **-/N3a1-B211/-**
									* **-/N3a2'6-M2110/-**
										+ **-/N3a2-M2118/-**
										+ **N1c1a1a-L1026/N3a3'6-CTS6967/-**
											- **-/N3a3-CTS10760-**
												* **N1c1a1a1-VL29/N3a3a'b-VL29/-**
												* **-/N3a3c-F4134/-**
											- **N1c1a1a2-Z1936/N3a4-Z1936/-**
											- **-/N3a5-B197/-**
												* **-/N3a5a-F4205/N1b1a1a-F3271**
												* **-/N3a5b-B202/-**
											- **-/N3a6-B479/-**
				+ **N1c2-F1008/-/N1a-F3163**
					- **-/-N1a1-F1154**
						* **N1c2a-M128/N1-M128/N1a1a1-M128** [formerly N1-M128 or N1a-M128]
					- **N1c2b-P43/N2a-P43/N1a2-P43** [formerly N2-P43 or N1b-P43] 8000-6000 vuotta sitten
						* **-/N2a1-B523/-**
						* **-/N2a2-B520/-**

Lähteet
-------

1. ↑  Y-DNA Haplogroup N and its Subclades - 2013 isogg.org
2. ↑  Macdonald JD( 2005) Y Haplogroups of the World scs.illinois.edu
3. ↑  Malyarchuk et al. (2004) Differentiation of mitochondrial DNA and Y chromosomes in Russian populations *Human Biology* vol 76
4. ↑   *familytreedna.com*.
5. ↑  ISOGG (2016)/Ilumae et al. (2016)/Kang Hu et al. (2015)
6. ↑   (Arkistoitu – Internet Archive)